L 188/2
RO
Jurnalul Oficial al Uniunii Europene
27.7.2023
(6)
Ca răspuns la solicitarea Comisiei de actualizare a listei substanțelor odorante alergenice etichetate individual, Comitetul științific pentru siguranța consumatorilor (CSSC) a adoptat un aviz în cadrul reuniunii sale plenare din 26-27 iunie 2012 (3).
În aviz s-a confirmat faptul că substanțele odorante alergenice listate în rubricile 45 și 67-92 din anexa III la Regulamentul (CE) nr.
1223/2009 sunt în continuare relevante.
În plus, în aviz s-au identificat suplimentar ale 56 de substanțe odorante alergenice, care au cauzat în mod clar alergii la oameni și pentru care, în prezent, nu există nicio cerință în materie de etichetare individuală.
(7)
Având în vedere avizul CSSC, se poate concluziona că există un risc potențial pentru sănătatea umană generat de utilizarea substanțelor odorante alergenice suplimentare identificate de CSSC și că este necesar să se informeze consumatorii cu privire la prezența acestor substanțe odorante alergenice.
Prin urmare, este necesar ca în anexa III la Regulamentul (CE) nr.
1223/2009 să fie introdusă obligația de a eticheta individual substanțele odorante alergenice respective atunci când concentrația lor depășește 0,001 % în produsele fără clătire și 0,01 % în produsele care se îndepărtează prin clătire.
În plus, este necesar ca substanțele odorante, cum ar fi prehaptenele și prohaptenele, care pot fi transformate în alergeni de contact cunoscuți prin oxidare în prezență de aer sau prin bioactivare, să fie tratate ca fiind echivalente cu substanțele odorante alergenice și să facă obiectul acelorași restricții și al altor cerințe de reglementare.
(8)
Din motive de coerență și claritate, este, în plus, necesar să se actualizeze anumite rubrici existente referitoare la substanțele odorante alergenice din anexa III la Regulamentul (CE) nr.
1223/2009 prin alinierea denumirilor comune ale substanțelor la cele din cea mai recentă versiune a Glosarului denumirilor comune ale ingredientelor menționat la articolul 33 din regulamentul respectiv, precum și prin gruparea substanțelor similare într-o singură intrare.
Suplimentar, în cazul în care există mai multe denumiri comune ale ingredientelor pentru o substanță, este necesar ca în cerința de etichetare individuală să se stabilească care este denumirea utilizată în lista ingredientelor menționată la articolul 19 alineatul (1) litera (g), pentru ca etichetarea să fie raționalizată și mai favorabilă consumatorilor, precum și pentru a facilita activitatea operatorilor economici și a autorităților naționale.
(9)
Din motive de exhaustivitate și claritate, este, în plus, necesar să se actualizeze anumite rubrici existente privind substanțele odorante alergenice din anexa III la Regulamentul (CE) nr.
1223/2009 prin adăugarea izomerilor și prin completarea și modificarea numerelor CAS și CE respective, facilitând astfel activitatea operatorilor economici și a autorităților naționale.
(10)
Întrucât este posibil ca lista actualizată a substanțelor odorante alergenice să genereze rubrici în anexa III la Regulamentul (CE) nr.
1223/2009 care combină restricții existente cu unele noi, este cazul să se prevadă că este necesar ca operatorii economici, pe de o parte, să continue să aplice restricțiile existente, iar pe de altă parte, să dispună de o perioadă de timp rezonabilă pentru a se conforma noilor restricții.
(11)
În ceea ce privește noile restricții, este necesar ca operatorilor economici să li se acorde o perioadă de timp rezonabilă pentru a se adapta la ele prin ajustarea formulărilor și recipientelor produselor, care este necesară pentru a se asigura faptul că pe piață se introduc doar produsele cosmetice care respectă noile cerințe.
De asemenea, este necesar ca operatorilor economici să li se acorde o perioadă rezonabilă de timp pentru retragerea de pe piață a produselor cosmetice care nu respectă noile cerințe și care au fost introduse pe piață înainte ca noile dispoziții privind etichetarea să devină aplicabile.
Având în vedere procentul relativ mic și stabil de consumatori la care apare dermatita alergică de contact, numărul mare de substanțe odorante alergenice noi care urmează să fie etichetate individual și numărul semnificativ de produse cosmetice în cauză, este necesar ca perioada de tranziție să fie de 3 și, respectiv, 5 ani.
(12)
Măsurile prevăzute în prezentul regulament sunt conforme cu avizul Comitetului permanent pentru produse cosmetice,
ADOPTĂ PREZENTUL REGULAMENT:
Articolul 1 Anexa III la Regulamentul (CE) nr.
1223/2009 se modifică în conformitate cu anexa la prezentul regulament.
(3) CSSC (Comitetul științific pentru siguranța consumatorilor), Aviz privind substanțele odorante alergenice din produsele cosmetice (SCCS/1459/11), 26-27 iunie 2012.